VFS Films

VFS Films (agrāk — Vides Filmu Studija) ir 1997. gadā dibināta filmu studija Latvijā. Tā bija pirmā studija Baltijas valstīs, kas specializējās dabas filmu un raidījumu veidošanā, bet veidojusi arī spēlfilmas, animācijas filmas un stāstus par cilvēkiem.

Dažas no studijas veidotajām vai līdzproducētajām filmām ir "Upurga", "Laika tilti", Ukrainian Sheriffs, "Dokumentālists", "Klucis. Nepareizais latvietis" un "Jumta likums", raidījumiem — "Vides Fakti", "Te!", "Atslēgas", "Literatūre".

Studija sadarbojas ar vairākām starptautiskām telesabiedrībām, kā Arte (Francija/Vācija), ARD (Vācija), BBC (Apvienotā Karaliste), YLE (Somija), SVT (Zviedrija), DR (Dānija), RTBF (Beļģija), ORF (Austrija), SBS Australia, SABC (Dienvidāfrika), LRT (Lietuva) un ETV (Igaunija).

 Vēsture 
"Vides Filmu Studija" kā draugu kopa pastāvēja jau pirms dibināšanas. VFS Films vadītājs Uldis Cekulis, strādājot Vides ministrijā kā sabiedrisko attiecību speciālists, kopā ar draugiem veidoja raidījumu "Vides vīzijas". Radās "Vides video projekts", kura komanda sastāvēja no draugiem: režisora Daiņa Kļavas, operatora Andra Priedīša un mūzikas no Ingus Baušķenieka un Māra Maskalāna. Ministrijas Eiropas projekta ietvaros 1997. gada decembrī tika saņemta pirmā tehnika, ar kuru tika uzsākta darbība, tādēļ šo dienu arī iekšēji uzskata par studijas dzimšanas dienu. Draudzība un ģimenes sajūta joprojām ir viena no svarīgākajām studijas vērtībām.

2012. gadā "Vides Filmu Studija" nomainīja nosaukumu uz VFS Films. Tas tika darīts, lai potenciālie klienti, sadarbības partneri un auditorija nedomātu, ka studija veido filmas tikai par dabu. Lai gan videi joprojām ir liela loma studijas darbā, tā ir iesaistījusi arī citas tēmas un žanrus savā repertuārā, tomēr vēl šobrīd studija cenšas atmest veco nosaukumu.

 Studijas veidotās filmas un apbalvojumi 
+Filmas nosaukumsIznākšanas gadsRežisorsApbalvojumiLatvijas vārti II1999Arta BisenieceKarosta2000Kristīne ŽelveMostieties!2000Laila Pakalniņa "Labākā Baltijas dokumentālā filma" 16. Starptautiskajā filmu festivālā "Arsenāls".Lubāns. Cīņa par centimetriem2001Dainis Kļava Lielais Kristaps 2001 — "Žūrijas diploms par populārzinātniskā žanra veiksmīgi kopšanu"Jumta likums2001Andis Mizišs, Māris Maskalāns Lielais Kristaps 2001 — "Labākā dokumentālā filma";
 Latvijas kinokritiķu federācijas FIPRESCI balva;
 Skatītāju balva Latvijas Nacionālā Kinematogrāfijas centra konkursā;
 Mārim Marskalānam — Operatoru ģildes Eduarda Tisē balva
 galvenā festivāla balva vides filmu festivālā Green Vision Sanktpēterburgā;
 Slovākijas Vides ministrijas speciālbalva Ekotopfilm 2001 Čehijā;
 Vācijas Vides Ministrijas speciālbalva un naudas prēmija 5000 DEM vides filmu festivālā Okomedia 2001, Freiburgā;
 žūrijas speciālbalvu Starptautiskajā ornitoloģijas filmu festivālā Menigoute Francijā.Tālā gaisma2001Igors VerenieksLieta: Kombināts2002Pēteris KrilovsIevainotā saule2003Urmas E. LiivNora un Eleonora2003Harijs BeķerisMelnais nārsts2003Edmunds Jansons Speciālbalva Starptautiskais Dabas Filmu festivāls Green Gate MATSULA, IgaunijaSekotāji2003Andis Mizišs Lielais Kristaps 2003 — "Labākais dokumentālās filmas režisors";
 Galvenā balva kategorijā "Žurnālists pēta" 6. Eirāzijas TV filmu forumā, Krievija;
 Nominācija dokumentālo, īsfilmu un TV filmu kategorijā Gada balvu konkurss Lavrovij List Maskavā, KrievijaSkanošie gadalaiki2003Aija BleyBlondie stāsti2003Kristīne ŽelveCiems tuvu debesīm2003Aija BleySlikts/deg/labi2004Uģis OlteKurš redzējis vārnu?2004Māris MaskalānsLeiputrija2004Laila Pakalniņa Lielais Kristaps 2005 — "Labākā īsmetrāžas dokumentālā filma";
 Lielais Kristaps 2005 — "Labākais skaņu režisors" (Anrijs Krenbergs);
 Galvenā balva — Ukrainas starptautiskais dokumentālo filmu festivāls;
 Žūrijas speciālbalva — Filmu festivāls ECOCINEMA, Grieķija;
 Galvenā balva Starptautiskajā filmu festivālā GREEN VISION Sanktpēterburgā;
 Balva kategorijā "Filmas par atkritumu izmantošanu" — Starptautiskais filmu festivāls CINEECO Lisabonā, Portugāle;
 nominācija: "2005. gada labākā Eiropas dokumentālā filma" — Eiropas Filmu akadēmijas balva 2005, VācijaPiejūra2004Dainis KļavaSeda. Purva ļaudis2004Kaspars GobaDāvana2004Dainis KļavaTārps2005Andis Mizišs Lielais Kristaps 2005 — "Labākā pilnmetrāžas dokumentālā filma", "Labākais dokumentālās filmas režisors"Gatavs2006Inese KļavaTeodors2006Laila PakalniņaAigi — gana laiks2007Dainis KļavaNahanni, Nahanii2007Dainis KļavaLatviešu Bomberosi2007Krišs OzolsVienkārši pops2007Andis Mizišs Lielais Kristaps 2007 — "Labākais skaņu režisors" (Anrijs Krenbergs)Klucis. Nepareizais Latvietis2008Pēteris KrilovsPar dzimtenīti2008Laila PakalniņaIeElpot2009Linda OlteUn džess2009Dainis KļavaViktors2009Andris GaujaViktora pēdējais reiss2010Roy LekusJaguāra kakts2010Andis MizišsVecmāmiņu koris2010Ilze RamāneRīgas stāsts/Riga story2011Dainis KļavaRamins2011Audrius StonysDokumentālists2012Ivars Zviedris, Inese Kļava Lielais Kristaps 2012 — "Labākā pilnmetrāžas dokumentālā filma"Ledlauzis "Krišjānis Valdemārs"2012Pēteris KrilovsSniegs2012Laila PakalniņaMitrais2013Dainis KļavaNacionālais pieskāriens2014Ivo BriedisOki — okeāna vidū2014Māris MartinsonsPlanēta Dzintars2014Uģis OlteLones soms2014Dzintars DreibergsRadviliada2014Ramunė RakauskaitėUz spēles Latvija2014Pēteris KrilovsDubultie svešinieki2015Uģis OlteTie, kas uzdrošinās2015Ólafur RögnvaldssonAtbrīvošanas diena (Liberation Day)2016Uģis OlteRunātāji2016Dainis KļavaUkraiņu šerifi (Ukrainian Sheriffs)2016Romans BondarčuksLaikmetīgā2017Dainis KļavaLidija2017Andrejs VerhoustinskisLidojošo mūku templis2017Žanete SkarulePasaka par tukšo telpu2017Krista Burāne20182018Dainis KļavaLaika tilti2018Kristīne Briede, Audrius StonysNemirstīgie2019Ksenia OkhapkinaVisi mani draugi miruši2019Nils Skapāns, Anna ZačaEs piedzimu Roselīni2020Alessandro RosselliniLēciens2020Giedre ŽickyteRussia vs Russia2021Stéphane BenturaUguns aplis2021Signe BirkovaUpurga2021Uģis OlteHekabes jautājums2022Pēteris Krilovs, Iveta BudrevičaDiendusa2022Nils SkapānsDzīves tango2023Erica LiffredoUpurjērs2023Uģis OlteDziesma par brīnumskapi2023Krista Burāne

 Nomad.lv 
Nomad.lv bija piedzīvojumu, makšķerēšanas un medību videoportāls, kurā bija iespējams noskatīties VFS Films veidotās piedzīvojumu filmas un raidījumus. Kopš 2023. gada beigām portāls tiek pārveidots, un tajā iespējams apskatīt tikai jaunākās piedzīvojumu un medību raidījumu (piemēram, "Uz Meža Takas") epizodes un filmas.

 Atsauces 

 Ārējās saites 

 nomad.lv

Kategorija:Latvijas kinostudijas